Муја је један од станара Београдског зоолошког врта који је преживео Други светски рат, када је Врт током два бомбардовања (1941. и 1944. године), био готово потпуно разорен. Срећна околност била је и та што су амерички алигатори као врста изузетно толерантни на ниске темературе. То је Муји помогло да преживи у условима у којима је било изузетно тешко у Београду обезбедити животне услове за једног алигатора, а нарочито потребну температуру воде и ваздуха. Био је и сведок и бомбардовања 1999. године.